Σύνδεσμος Ακαδημιών της Ισπανικής Γλώσσας

Ο Σύνδεσμος Ακαδημιών της Ισπανικής Γλώσσαςcervantes.es Iσπανικά, μια γλώσσα για τον διάλογο - Instituto Cervantes (ισπανικά: Asociación de Academias de la Lengua Española, ASALE) είναι ο φορέας που ρυθμίζει την ισπανική γλώσσα. Δημιουργήθηκε στο Μεξικό το 1951 και αντιπροσωπεύει την ένωση όλων των επιμέρους ακαδημιών στον ισπανόφωνο κόσμο.

Μέσα από την πρωτοβουλία του τότε προέδρου του Μεξικού Μιγκέλ Αλεμάν Βαλντές, το πρώτο συνέδριο Ακαδημιών συγκλήθηκε με σκοπό τη διατήρηση της ακεραιότητας και την προώθηση της περαιτέρω ανάπτυξης της ισπανικής γλώσσας. Η συνάντηση πραγματοποιήθηκε το διάστημα μεταξύ της 23ης Απριλίου και της 6η Μαΐου του 1951 και είχε ως αποτέλεσμα τη δημιουργία της ASALE και της μόνιμης επιτροπής της, η οποία εδρεύει στη Μαδρίτη.«Estructura y función Asale».  Consultado el 2009. Η Βασιλική Ισπανική Ακαδημία (RAE) δεν ήταν παρούσα κατά την πρώτη συνεδρίαση, αλλά συμμετείχε στη Μόνιμη Επιτροπή. Από το δεύτερο συνέδριο που συγκλήθηκε το 1956 και έπειτα, η RAE έχει διαρκή συμμετοχή.

Η συνεργασία μεταξύ της RAE και των άλλων ακαδημιών εκφράστηκε στη συγγραφή από κοινού του Diccionario de la RAE (ξεκινώντας από την έκδοση 22, που δημοσιεύθηκε το 2001), καθώς και η έκδοση του 1999 του Ortografía θεωρήθηκε μια πραγματική πανισπανόφωνη εργασία. Τα σχέδια κοινών δράσεων περιλαμβάνουν την επεξεργασία του Gramática και την κατάρτιση του Diccionario de americanismos. Το 2000 η ASALE διοργάνωσε τη Σχολή Ισπανόφωνης Λεξικογραφίας και το Ίδρυμα Καρολίνα για την προώθηση της ισπανικής λεξικογραφίας.

Μαζί με τη RAE, η ASALE κέρδισε το Βραβείο του Πρίγκιπα των Αστουριών για την Ειρήνη το 2000.

 Οργανισμός 
Η ASALE συνεδριάζει κάθε τέσσερα χρόνια, με επικεφαλής μία μόνιμη επιτροπή που απαρτίζεται από τον πρόεδρο, τον γενικό γραμματέα, τον ταμία της RAE και τέσσερα μέλη του διοικητικού συμβουλίου που προέρχονται από τις συνδεδεμένες ακαδημίες και που περιστρέφονται σε ετήσια βάση. Κατά τη διάρκεια του Τρίτου Συνεδρίου των Ακαδημιών που πραγματοποιήθηκε στην Μπογκοτά της Κολομβίας το 1960, επιτεύχθηκε μια συμφωνία με την οποία οι κυβερνήσεις των χωρών που είναι μέλη της ASALE, θα είναι υποχρεωμένες να παρέχουν οικονομική στήριξη προς τις αντίστοιχες ακαδημίες τους και στην ευρύτερη ένωση.

 Ακαδημίες 
Δεν υπάρχει καμία ρυθμιστική αρχή για την Ισημερινή Γουινέα, οι ισπανόφωνοι της οποίας αποτελούν την πλειοψηφία του πληθυσμού, ούτε για το Μπελίζ, που το ένα τρίτο του πληθυσμού είναι ισπανόφωνοι. Τα ισπανικά ομιλούνται επίσης στην Ανδόρρα και το Γιβραλτάρ, που συνορεύουν με την Ισπανία.


 Χώρα Ονομασία στα ελληνικά Ονομασία στα ισπανικά Έτος ίδρυσης Ισπανία  Βασιλική Ισπανική Ακαδημία  Real Academia Española  1713 Κολομβία  Ακαδημία Κολομβίας για τη Γλώσσα  Academia Colombiana de la Lengua  1871 Ισημερινός  Ακαδημία Ισημερινού για τη Γλώσσα  Academia Ecuatoriana de la Lengua  1874 Μεξικό  Ακαδημία Μεξικού για τη Γλώσσα  Academia Mexicana de la Lengua  1875 Ελ Σαλβαδόρ  Ακαδημία Ελ Σαλβαδόρ για τη Γλώσσα  Academia Salvadoreña de la Lengua  1876 Βενεζουέλα  Ακαδημία Βενεζουέλας για τη Γλώσσα  Academia Venezolana de la Lengua  1883 Χιλή  Ακαδημία Χιλής για τη Γλώσσα  Academia Chilena de la Lengua  1885 Περού  Ακαδημία Περού για τη Γλώσσα  Academia Peruana de la Lengua  1887 Γουατεμάλα  Ακαδημία Γουατεμάλας για τη Γλώσσα  Academia Guatemalteca de la Lengua  1887 Κόστα Ρίκα  Ακαδημία Κόστα Ρίκα για τη Γλώσσα  Academia Costarricense de la Lengua  1923 Φιλιππίνες  Ακαδημία Φιλιππίνων για την Ισπανική Γλώσσα  Academia Filipina de la Lengua Española  1924 Παναμάς  Ακαδημία Παναμά για τη Γλώσσα  Academia Panameña de la Lengua  1926 Κούβα  Ακαδημία Κούβας για τη Γλώσσα  Academia Cubana de la Lengua  1926 Παραγουάη  Ακαδημία Παραγουάης για τη Γλώσσα  Academia Paraguaya de la Lengua Española  1927 Δομινικανή Δημοκρατία  Ακαδημία Δομινικανής για τη Γλώσσα  Academia Dominicana de la Lengua  1927 Βολιβία  Ακαδημία Βολιβίας για τη Γλώσσα  Academia Boliviana de la Lengua  1927 Νικαράγουα  Ακαδημία Νικαράγουας για τη Γλώσσα  Academia Nicaragüense de la Lengua  1928 Αργεντινή  Ακαδημία Αργεντινής των Γραμμάτων  Academia Argentina de Letras  1931 Ουρουγουάη  Εθνική Ακαδημία των Γραμμάτων  Academia Nacional de Letras  1943 Ονδούρα  Ακαδημία Ονδούρας για τη Γλώσσα  Academia Hondureña de la Lengua  1949 Πουέρτο Ρίκο  Ακαδημία Πουέρτο Ρίκο για την Ισπανική Γλώσσα  Academia Puertorriqueña de la Lengua Española  1955 Ηνωμένες Πολιτείες  Ακαδημία Βορείου Αμερικής για την Ισπανική Γλώσσα  Academia Norteamericana de la Lengua Española  1973

 Παραπομπές 

 Εξωτερικοί σύνδεσμοι 



Κατηγορία:Ισπανική γλώσσα
Ισπανικη